section_heading: Životopis
paragraph_text: Izdavanjem albuma Massimo je objavio i novi singl 'Lice varalice' autora Bruna Kovačića. Do kraja godine objavljuje još dva singla s novog albuma. Prvi je Ne ostavljaj me tu, autora Predraga Martinjaka. Drugi je stigao u 12. mjesecu, a riječ je o pjesmi Nisam spreman koju je za Massima napisao popularni crnogorski kantautor Sergej Četković. Pjesma je i prije službenog izlaska stekla status hita budući da su je Sergej i Massimo izvodili na nekoliko koncerata zajedno, a Massimo ju je odavno uveo u svoj koncertni repertoar. 2018. godina je za Massima bila vrlo radna, ponajprije ljeto na kojem je održao gotovo 30 koncerata. Nastupio je gotovo svugdje, od Bedem Festa u Nikšiću, preko rasprodane Ljetne pozornice u Opatiji, dva rasprodana Mihovila u Šibeniku, rasprodanog Kaštela u Puli, Celja, Karlovca, Petrinje, Aranđelovca, Dubrovnika, Biograda na Moru i još mnogih drugih, a sve je zaključeno velikim koncertom na zagrebačkoj Šalati.